രേഖകളില് ഹിന്ദുവായ ബിഷപ്പ് സുരേഷ് കതേരയുടെ എന്ജിഒ ലൈസന്സ് കേന്ദ്ര ആഭ്യന്തരമന്ത്രാലയം സസ്പെന്ഡ് ചെയ്തു വിജയവാഡ: ഹിന്ദു ബിഷപ്പ് സുരേഷ് കുമാര് കതേര നടത്തുന്ന എന്ജിഒയായ ഹാര്വെസ്റ്റ് ഇന്ത്യയുടെ എഫ്സിആര്എ ലൈസന്സ് കേന്ദ്ര ആഭ്യന്തര മന്ത്രാലയം സസ്പെന്ഡ് ചെയ്തു. ബിഷപ്പ് സുരേഷ് കതേര 2010 ലെ വിദേശ സംഭാവന നിയന്ത്രണ നിയമത്തിന്റെ നിരവധി നിയമങ്ങള് ലംഘിച്ചെന്നു തെളിവുകള് സഹിതം അഭിഭാഷക സംഘടനയായ ലീഗല് റൈറ്റ്സ് പ്രൊട്ടക്ഷന് ഫോറം എല്ആര്പിഎഫ് നല്കിയ പരാതിയിലാണ് ഇദ്ദേഹത്തിന്റെ സ്ഥാപനമായ ഹാര്വെസ്റ്റ് ഇന്ത്യയുടെ എഫ്സിആര്എ രജിസ്ട്രേഷന് റദ്ദാക്കിയത്. ഹാര്വെസ്റ്റ് ഇന്ത്യയുടെയും ബിഷപ്പ് സുരേഷ് കഥേരയുടെയും ഭാരത വിരുദ്ധ പ്രവര്ത്തനങ്ങള് വിശദീകരിച്ച് എല്ആര്പിഎഫ് മന്ത്രാലയത്തിന് കത്തെഴുതിയിരുന്നു. മതപരിവര്ത്തനത്തിലൂടെ ക്രിസ്തുമതത്തില് ചേര്ന്ന് ബിഷപ്പ് ആയ സുരേഷ് കുമാര് ഭാരതത്തെയും പ്രധാനമന്ത്രി നരേന്ദ്ര മോദിയെയും കുറിച്ച് തെറ്റായതും അപകീര്ത്തിപ്പെടുത്തുന്നതുമായ നിരവധി പരാമര്ശങ്ങള് നടത്തിയിരുന്നു. 2018 ല് യുഎസ്എയിലെ ബയോള യൂണിവേഴ്സിറ്റിയില് നടന്ന മിഷന് കോണ്ഫറന്സ് 2018 ല് സംസാരിക്കുമ്ബോള് ഉള്ള ഇയാളുടെ പ്രസംഗം ഇങ്ങനെ, ഇന്ത്യയില് പാസ്റ്റര്മാര് മര്ദ്ദിക്കപ്പെടുന്നു, പള്ളികള് കത്തിക്കുന്നു. നമ്മുടെ പ്രധാനമന്ത്രി, അവന് ഒരു മോശം ആളാണ്. അയാള്ക്ക് ഇന്ത്യയില് ക്രിസ്ത്യാനികളൊന്നും വേണ്ട. ഇന്ത്യയെ ഹിന്ദു രാജ്യം മാത്രമാക്കാനാണ് അയാള് ആഗ്രഹിക്കുന്നത്. മോദി അധികാരത്തിലേറി കഴിഞ്ഞ 5 വര്ഷത്തിനിടെ നിരവധി പാസ്റ്റര്മാര് കൊല്ലപ്പെട്ടു. മറ്റൊരു സന്ദര്ഭത്തില്, ശത്രുക്കളുടെ ശക്തികേന്ദ്രമായ ആന്ധ്രയിലെ കോഡൂരില് ഒരു കുരിശുയുദ്ധം നടത്താന് താന് ഉദ്ദേശിക്കുന്നുവെന്ന് സുരേഷ് പറഞ്ഞിരുന്നു. സര്ട്ടിഫിക്കറ്റില് ഒരു ദളിത് ഹിന്ദുവാണെന്ന് അവകാശപ്പെട്ടിട്ടും, സുരേഷ് കുമാറും കുടുംബവും വിദേശ രാജ്യങ്ങളിലെ ക്രിസ്ത്യാനികളില് നിന്ന് സുവിശേഷം പ്രചരിപ്പിക്കുന്നതിനും പള്ളി നടുന്നതിനും മറ്റ് മിഷനറി ജോലികള്ക്കുമായി ഫണ്ട് ശേഖരിക്കുന്നു. ഇതുകൂടാതെ, 2012 മുതല് ഹാര്വെസ്റ്റ് ഇന്ത്യ FCRA റിട്ടേണുകള് ഒന്നും തന്നെ ഫയല് ചെയ്തിട്ടില്ല. ഇപ്പോഴും ഇയാളും കുടുംബവും രേഖകളില് ഹിന്ദു ദളിത് എന്നാണ് രേഖപ്പെടുത്തിയിരിക്കുന്നത്. എന്നാല് നൂറുകണക്കിന് പേരെ മതം മാറ്റിയും മറ്റുമാണ് ഇയാള് വിദേശ രാജ്യങ്ങളില് നിന്ന് ഫണ്ട് ശേഖരിച്ചിരുന്നത്. ആന്ധ്രയില് ജഗന്മോഹന് അധികാരത്തിലേറിയതിന് ശേഷം നിരവധി ഹിന്ദു പാസ്റ്റര്മാര് ഇത്തരത്തില് പ്രവര്ത്തിക്കുന്നുണ്ട്. ഇയാള് രേഖകളില് ഹിന്ദുവായിരിക്കുകയും എന്നാല് ക്രിസ്ത്യന് മിഷനറി പ്രവര്ത്തനങ്ങള് നടത്തുകയുമായിരുന്നു. എല്ആര്പിഎഫ് ഈ പൊരുത്തക്കേടുകള് എംഎച്ച്എയ്ക്ക് അയച്ച കത്തില് ചൂണ്ടിക്കാണിക്കുകയും ഹാര്വെസ്റ്റ് ഇന്ത്യയുടെ എഫ്സിആര്എ ലൈസന്സ് റദ്ദാക്കണമെന്ന് ആവശ്യപ്പെടുകയും ചെയ്തു. ബിഷപ്പ് കതേരയും ഭാര്യ ഹെന്റി ക്രിസ്റ്റീനയും ജഗന് മോഹന് റെഡ്ഢിയുടെ വൈഎസ്ആര് കോണ്ഗ്രസ് പാര്ട്ടി അംഗങ്ങളാണ്, ക്രിസ്റ്റീന അടുത്തിടെ ജില്ലാ പരിഷത്ത് ചെയര്മാനായി തിരഞ്ഞെടുക്കപ്പെട്ടു. പട്ടികജാതിക്കാര്ക്ക് സംവരണം ചെയ്ത സീറ്റില് നിന്നാണ് അവര് വിജയിച്ചത്, അവരുടെ സ്ഥാനാര്ത്ഥിത്വത്തെ ചോദ്യം ചെയ്ത് തിരഞ്ഞെടുപ്പ് കമ്മീഷനില് പരാതിയും നല്കിയിട്ടുണ്ട്. ബിഷപ്പ് കതേര 10 ബൈബിള് കോളേജുകളും ഒരു കിംഗ്സ് ടെമ്ബിളും നടത്തുന്നുണ്ടെങ്കിലും, അദ്ദേഹത്തെ ഗുണ്ടൂര് ജില്ലാ കളക്ടര് ഒരു പട്ടികജാതി ഹിന്ദുവായി പ്രഖ്യാപിച്ചിരിക്കുന്നതിലാണ് വിരോധാഭാസം. ഇപ്പോള് അവരുടെ എഫ്സിആര്എ ലൈസന്സ് സസ്പെന്ഡ് ചെയ്തതിനാല്, പ്രധാനമന്ത്രിയുടെ മേല് കൂടുതല് വിഷം ചീറ്റിയാക്കാമെന്നാണ് അഭിഭാഷക സംഘടന പറയുന്നത്. പ്രതീക്ഷിക്കാം. ഈ മാസം ആദ്യംകേന്ദ്ര ആഭ്യന്തര മന്ത്രാലയം ഇയാളെ കൂടാതെ മറ്റ് 6 സുവിശേഷകരുടെയും ഇസ്ലാമിക എന്ജിഒകളുടെയും ലൈസന്സുകള് റദ്ദാക്കിയിരുന്നു. Tags YSRCP Y S Jagan Mohan Reddy Suresh kumar kathera Hindu Bishop shortlink